
PATVIRTINTA

Šakių rajono savivaldybės

administracijos direktoriaus 

2012 m. kovo 5 d. įsakymu Nr. AT-270
GRIŠKABŪDŽIO GIMNAZIJOS DIREKTORIAUS PAREIGYBĖS APRAŠYMAS
I. BENDROJI DALIS


1. Gimnazijos direktorius savo veiklą grindžia Lietuvos Respublikos Konstitucija, įstatymais ir poįstatyminiais aktais, kitais norminiais dokumentais, gimnazijos nuostatais ir šiuo pareigybės aprašymu.


2. Gimnazijos direktorius skiriamas steigėjo, vadovaujantis Lietuvos Respublikos švietimo įstatymu ir Lietuvos Respublikos darbo kodeksu, Švietimo ir mokslo ministerijos nustatytais kvalifikaciniais reikalavimais.


3. Bendrieji gebėjimai (kompetencijos) – komunikaciniai, informaciniai, analitiniai, kritinio mąstymo, problemų sprendimo, darbo komandoje, mokymosi, projektavimo, atvirumo įvairovei ir naujovėms, veikimo organizacijoje, reiškinių ir veiklos tyrimo, asmenybės pažinimo ir tobulinimo.


Specifiniai pedagoginės etikos gebėjimai – ugdymo sąveika, dalykų metodika, veiklos vadyba.


II. DIREKTORIAUS PAREIGOS


4. Aiškina bendruomenės nariams valstybinę bei regioninę švietimo politiką visuotinių bendruomenės susirinkimų, mokytojų tarybos posėdžių, gimnazijos tarybos posėdžių metu ar gimnazijos bendruomenės nariams pageidaujant abipusiai suderintu laiku.


5. Telkia gimnazijos bendruomenę valstybinei švietimo politikai įgyvendinti, gimnazijos veiklos programai vykdyti.


6. Inicijuoja gimnazijos veiklos programų savalaikį kokybišką parengimą, užtikrina jų dermę su valstybine, savivaldybės programomis.


7. Organizuoja savalaikį gimnazijos struktūrų veiklos planavimą, planų, programų, tvarkaraščių patvirtinimą, vykdo jų priežiūrą.


8. Užtikrina palankų gimnazijos mikroklimatą, puoselėja demokratinius bendruomenės narių santykius.


9. Skirsto vadybines funkcijas pavaduotojams, vykdo jų veiklos vertinimą.


10. Organizuoja mokytojų tarybos posėdžius, informuoja gimnazijos bendruomenę apie jos veiklą ir pokyčius.


11. Užtikrina tinkamą ugdymo proceso vyksmą, ugdymo turinio kaitą, diegia naujoves, atlieka tyrimus, įtakojančius gimnazijos veiklos efektyvumą.


12. Rūpinasi intelektualinio potencialo vystymu: sudaro sąlygas pedagogų veiklos vertinimui − nustatyta tvarka suderina su rajono savivaldybės administracijos Švietimo ir sporto skyriumi pedagogų atestacijos perspektyvinę programą.


13. Stebi, tiria, analizuoja, vertina gimnazijos veiklą, ugdymo rezultatus.


14. Vykdo darbdavio funkcijas. Inicijuoja darbuotojų pareigybių aprašymų rengimą ir jas tvirtina, rengia darbo tvarkos taisykles, organizuoja jų projekto svarstymą ir teikia gimnazijos tarybai aprobuoti.


15. Rengia gimnazijos nuostatus ir jų pataisas, teikia gimnazijos tarybai aprobuoti ir nustatyta tvarka pateikia tvirtinti steigėjui.


16. Kartu su gimnazijos taryba nustato mokinių ir darbuotojų skatinimo tvarką, skatina ir skiria nuobaudas.


17. Rengia darbuotojų tarifikaciją, atostogų grafikus ir nustatyta tvarka juos tvirtina.


18. Nustatyta tvarka organizuoja pagrindinio ugdymo pasiekimų patikrinimą ir brandos egzaminų vyksmą, teikia informaciją rajono savivaldybės Švietimo ir sporto skyriui bei Nacionaliniam egzaminų centrui.


19. Skatina sveiką gyvenseną, nusikalstamumo prevenciją, palaiko ryšius su rajono savivaldybės administracijos Vaiko teisių apsaugos skyriumi, plėtoja ryšius su mokinių tėvais (globėjais).


20. Inicijuoja darbą su socialiai apleistais, remtinais mokiniais, užtikrina nemokamo maitinimo organizavimą nustatyta tvarka.


21. Organizuoja mokinių pavėžėjimą nustatyta tvarka.


22. Sudaro Vaiko gerovės komisiją, rūpinasi specialiosios pedagoginės psichologinės pagalbos mokiniams teikimu.


23. Užtikrina gimnazijos funkcionavimą, parengimą naujiems mokslo metams, sanitarines higienines darbo sąlygas. Atsako už darbų ir civilinę saugą, inicijuoja darbuotojų supažindinimą su darbų saugos taisyklėmis, kontroliuoja jų vykdymą, garantuoja vaikų ir darbuotojų saugumą.


24.   Atstovauja gimnazijai kitose institucijose, rūpinasi tarptautiniais ryšiais.


25.  Savalaikiai ir kokybiškai vykdo rajono savivaldybės administracijos Švietimo ir sporto skyriaus vedėjo įsakymus, nurodymus ir pavedimus, gimnazijos tarybos nutarimus, neprieštaraujančius gimnazijos veiklą reglamentuojantiems dokumentams.


26. Nustatyta tvarka informuoja tėvus ir kitas suinteresuotas institucijas apie nepilnamečius iki 16 metų, vengiančius privalomojo mokymo, ir imasi poveikio priemonių.


27.   Inicijuoja tėvų (globėjų) švietimą.


28. Rengia individualų veiklos planą, pagal pareiginį paskirstymą kuruoja mokomuosius dalykus ir kitas veiklos sritis.


29. Raštu informuoja rajono savivaldybės administracijos Švietimo ir sporto skyrių dėl savalaikio pavedimo nevykdymo, prašydamas pratęsti nurodymų vykdymo terminus.

III. DIREKTORIAUS TEISĖS


30. Dalyvauti savišvietos, kultūrinių, dalykinių ir metodinių grupių, profesinių organizacijų, visuomeninių susivienijimų veikloje.


31. Tobulinti savo vadybinę ir pedagoginę kvalifikaciją, atestuotis ir gauti vadovo ir pedagogo kvalifikacines kategorijas ir jas atitinkantį atlyginimą.


32. Įstatymų numatyta tvarka atostogauti.


33. Gauti metodinę pagalbą ir informaciją, būtiną šiame pareigybės aprašyme numatytų pareigų kokybiškam vykdymui.


34. Raštu nurodyti rajono savivaldybės administracijos Švietimo ir sporto skyriaus vedėjo įsakymų ar specialistų pavedimų nevykdymų priežastis, jei nesutinkama juos vykdyti.


35. Duoti nurodymus direktoriaus pavaduotojams, pedagogams bei kitiems gimnazijos darbuotojams.


36. Skirti paskatinimus ar drausmines nuobaudas pavaldiems darbuotojams.


37. Sudaryti ir nutraukti sutartis su tiekėjais.


38. Atstovauti ugdymo įstaigai teismuose, įvairiuose posėdžiuose, pasitarimuose, derybose.


39. Įstatymo nustatyta tvarka turėti pamokas.


40. Laisvai pasirinkti veiklos organizavimo būdus ir formas.

IV. DIREKTORIAUS ATSAKOMYBĖ IR ATSKAITOMYBĖ


41. Gimnazijos direktorius Lietuvos Respublikos teisės aktų nustatyta tvarka atsako už:     


41.1. funkcijų, išvardintų šiame pareigybės aprašyme, atlikimą;  


41.2. visą gimnazijos veiklą, jos ritmingą ir kokybišką darbą, veiklos rezultatus;


41.3. darbo, civilinės bei priešgaisrinės saugos taisyklių laikymąsi;


41.4. gimnazijos turto apsaugą, jo valdymą ir kontrolę, taupų vandens, elektros, šilumos naudojimą;


41.5. gimnazijos veiklos valdymo ir apskaitos politiką bei finansų kontrolę, prekių, paslaugų ir darbų pirkimą vadovaujantis Lietuvos Respublikos viešųjų pirkimų įstatymu;


41.6. programų vykdymą, išlaidų sąmatų sudarymą ir vykdymą, neviršijant patvirtintų asignavimų, už asignavimų efektyvų, atitinkantį programoje nustatytus tikslus, naudojimą;


41.7. atsiskaitymą laiku su darbuotojais, mokesčių administravimo institucijomis, visų rūšių energijos ir kitų darbų, paslaugų  bei prekių tiekėjais, išskyrus atvejus, kai laiku neapmokamos paraiškos, pateiktos rajono savivaldybės administracijos direktoriui asignavimams gauti;


41.8. gimnazijos biudžeto ir pajamų, gautų už teikiamas paslaugas, tikslingą panaudojimą specialiosioms programoms vykdyti;


41.9. mokinio krepšelio lėšų naudojimą pagal paskirtį;


41.10. mokinio krepšelio lėšų apskaitą;


41.11. asignavimus mokinio krepšeliui finansuoti;


41.12. finansų kontrolės būklės ataskaitų pateikimą;


41.13. teisingos buhalterinės apskaitos organizavimą, teisingų gimnazijos finansinių bei statistinių ataskaitų rengimą ir pateikimą pagal Lietuvos Respublikos įstatymų ir kitų teisės aktų reikalavimus.


42. Direktorius, kaip asignavimų valdytojas, pažeidęs biudžeto asignavimų paskirstymo ir naudojimo tvarką, atsako Lietuvos Respublikos įstatymų nustatyta tvarka.


43. Direktorius atskaitingas savivaldybės tarybai, merui.

Su pareigybės aprašymu susipažinau


( vardas, pavardė )

(data)


